EL ECB -PUBLIC  
ΓΝΩΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ  
της 11ης Μαΐου  2022   
σχετικά με τη στρατηγική αποεπένδυσης , τη δομή διακυβέρνησης και τα ειδικά δικαιώματα του 
Ταμείου Χρηματοπιστωτικής Σταθερότητας  
(CON/2022 /18) 
Εισαγωγή  και νομική βάση  
Στις 21 Απριλίου  2022 η Ευρωπαϊκή Κεντρική Τράπεζα (ΕΚΤ) έλαβε αίτημα του ελληνικού Υπουργείου 
Οικονομικών για τη διατύπωση γνώμης αναφορικά με σχέδιο νόμου που τροποποιεί τον νόμο για το Ταμείο 
Χρηματοπιστωτικής Σταθερότητας  (ΤΧΣ) (εφεξής το «σχέδιο νόμου») . 
Η γνωμοδοτική αρμοδιότητα της ΕΚΤ βασίζεται στ α άρθρ α 127 παράγραφος 4 και 282 παράγραφος 5 της 
Συνθήκης για τη λειτουργία της Ευρωπαϊκής Ένωσης, καθώς και στο άρθρο 2 παράγραφος 1 έκτη 
περίπτωση της απόφασης 98/415/ΕΚ του Συμβουλίου1, δεδομένου ότι το σχέδιο νόμου αφορά , αφενός, 
κανόνες που εφαρμόζονται σε  χρηματοπιστωτικά ιδρύματα, στο βαθμό που επηρεάζουν σημαντικά τη 
σταθερότητα των χρηματοπιστωτικών ιδρυμάτων και αγορών και, αφετέρου, τα καθήκοντα που ανατίθενται στην ΕΚΤ βάσει του άρθρου 127 παράγραφος 6 της Συνθήκης όσον αφορά την προληπτική εποπτεία των 
πιστωτικών ιδρυμάτων. Η παρούσα γνώμη εκδόθηκε από το διοικητικό συμβούλιο σύμφωνα με το άρθρο 
17.5 πρώτη πρόταση του εσωτερικού κανονισμού της Ευρωπαϊκής Κεντρικής Τράπεζας . 
1. Σ
κοπός του σχεδίου νόμου
1.1 Τροποποιήσεις σχετικές με την αποεπένδυση
1.
1.1  Το σχέδιο νόμου τροποποιεί τον νόμο για το ΤΧΣ σε τρ ία βασικ ά σημεία . Κατά π ρώτον, τροποποιεί
τον νόμο για το ΤΧΣ ως προς τη στρατηγική αποεπένδυσης του ΤΧΣ. Εν προκειμένω το σχέδιο 
νόμου ανάγει  την αποεπένδυση της  συμμετοχ ής του ΤΧΣ σε πιστωτικά ιδρύματα σε δεύτερο κύριο 
σκοπό του ΤΧΣ  και ορίζει ότι αυτή πρέπει να πραγματοποιηθεί εντός  συγκεκριμένο υ χρονικ ού 
ορίζοντα οριστικής, αποτελεσματικής και πλήρους υλοποίησης , και κατ’ αρχήν εντός της διάρκειας 
λειτουργίας του ΤΧΣ . Αρμόδιο  για τη στρατηγική αποεπένδυσης  είναι τ ο Διοικητικό Συμβούλιο του 
ΤΧΣ (το «ΔΣ του ΤΧΣ» ), ο δε Διευθύνων Σύμβουλος του ΤΧΣ  απαιτείται να ενημερώνει ανά 
τετράμηνο  το Υπουργείο Οικονομικών για την πορεία υλοποίησ ής της . 
1.1.2  Το σχέδιο νόμου εισάγει υποχρέωση τ ου ΔΣ  του ΤΧΣ να  συντάσσει  στρατηγική αποεπένδυσης η 
οποία πρέπει να περιλαμβάνει, μεταξύ άλλων, το γενικό πρόγραμμα διάθεσης της συμμ ετοχής  του 
ΤΧΣ σε πιστωτικά ιδρύματα και ειδικότερες κατευθύνσεις ανά πιστωτικό ίδρυμα, καθώς επίσης και 
τις αναγκαίες ανταγωνιστικές διαδικασίες προσφορών, τις προϋποθέσεις συμμετοχής σε αυτές  και 
1 Απόφαση 98/415/ EΚ του Συμβουλίου,  της 29ης Ιουνίου 1998 , σχετικά με τη διαβούλευση της Ευρωπαϊκής Κεντρικής 
Τράπεζας με τις εθνικές αρχές για τα σχέδια νομοθετικών διατάξεων  (ΕΕ L 189 της 3.7.1998, σ. 42). 
ECB -PUBLIC  
2 τις πιθανές μεθοδολογίες διάθεσης των μετοχών ή/και άλλων μέσων  πιστωτικών ιδρυμάτων που 
κατέχει το ΤΧΣ .  
1.1.3 Το σχέδιο νόμου ορίζει ότι το ΔΣ του ΤΧΣ  μπορεί να διαβουλεύεται επί θεμάτων σχετικών  με τη 
στρατηγική αποεπένδυσης με θεσμικούς φορείς που κρίνει κατάλληλους, συμπεριλαμβανομένων 
των πιστωτικών ιδρυμάτων, δι ασφαλίζοντας την τήρηση της εμπιστευτικότητας της πληροφ όρησης . 
Προκειμένου να λάβει την απόφαση θέσπισης της στρατηγικής αποεπένδυσης, το ΔΣ του ΤΧΣ  
πρέπει να αναθέτει  τη σύνταξη έκθεσης σε ανεξάρτητο χρηματοοικονομικό σύμβουλο με διεθνώς 
αναγνωρισμένο κύ ρος και πείρα σε αντίστοιχα θέματα. Πριν από την υλοποίησή της η στρατηγική 
αποεπένδυσης πρέπει να λαμβάνει τη σύμφωνη γνώμη του Υπουργείου Οικονομικών, το οποίο 
μπορεί προς τούτο να ζητά προηγουμένως γνώμη της Τράπεζας της Ελλάδος . Ακόμη, τ ο Υπουργείο 
Οικονομικών πρέπει να κοινοποιεί στο ΤΧΣ τουλάχιστον ανά τετράμηνο  τις απόψεις του για τη 
στρατηγική  αποεπένδυσης και την υλοποίησή της από το ΤΧΣ . Το ΤΧΣ υποχρεούται από την πλευρά 
του να ενημερώνει εγγράφως εντός δέκα εργασίμων ημερών το Υπου ργείο για τις τυχόν επιφυλάξεις 
του ως προς τις ανωτέρω απόψεις.  
1.1.4 Το σχέδιο νόμου ορίζει περαιτέρω ότι , για να λάβει το ΤΧΣ απόφαση περί διάθεσης αναφορικά με 
συγκεκριμένο πιστωτικό ίδρυμα, υποχρεούται να λάβει άλλη  έκθεση από ανεξάρτητο 
χρηματοοικονομικό σύμβουλο με δ ιεθνώς αναγνωρισμένο κύρος και πείρα σε αντίστοιχες 
συναλλαγές ( ο «σύμβουλος διάθεσης»).  Για την επιλογή του συμβούλου  διάθεσης το Υπουργείο 
Οικονομικών υποχρεούται να παρέχει τη γνώμη του προς το ΤΧΣ βάσει καταλόγου τουλάχιστον 
τριών υποψηφίων συμβούλων τον οποίο του υποβάλλει το ΤΧΣ . Η έκθεση πρέπει να περιλαμβάνει, 
μεταξύ άλλων, πρόταση συγκεκριμένης συναλλαγής διάθεσης σύμφωνα με τη στρατηγική 
αποεπένδυσης , αποτύπωση και αξιολόγηση των συνθηκών που επικρατούν στην αγορά  και 
αιτιολογημένη πρόταση της πλέον ενδεδειγμένης δομής της συναλλαγής , ενώ πρέπει  να συνοδεύεται 
από χρονοδιάγραμμα αναφοράς για τη διάθεση . Η διάθεση της συμμετοχής του ΤΧΣ σε κάθε 
πιστωτικό ίδρυμα πρέπει να πραγματοποιείται με τρόπο που να συνάδει με τ oυς σκοπούς του ΤΧΣ . 
Σύμφωνα με το σχέδιο νόμου, τ ο γεγονός ότι η τιμή διάθεσης των μετοχών ή/και άλλων μέσων  
πιστωτικών ιδρυμάτων που κατέχει το ΤΧΣ προβλέπεται να υπολείπεται της τρέχουσας 
χρηματιστηριακής ή της πιο πρόσφατης τιμ ής κτήσης από το ΤΧΣ δεν συνιστά συνθήκη ικανή για τη 
μετάθεση της υιοθέτησης ή υλοποίησης της στρατηγικής διάθεσης από το ΤΧΣ.  
1.2  Διάρκεια και διακυβέρνηση του ΤΧΣ  
1.2.1  Κατά δεύτερον, τ ο σχέδιο νόμου τροποποιεί τον νόμο για το ΤΧΣ ως προς τη δ ιάρκεια και τη 
διακυβέρνηση του ΤΧΣ . Εν προκειμένω το σχέδιο νόμου παρατείνει  από τον Δεκέμβριο του 2022 
έως τον Δεκέμβριο του 2025 τη διάρκεια του ΤΧΣ . Ορίζει ότι ο Υπουργός Οικονομικών αποφασίζει 
από κοινού με το Ευρωπαϊκό Ταμείο Χρηματοπιστωτικής Σταθερότητας και τον Ευρωπαϊκό 
Μηχανισμό Σταθερότητας (ΕΜΣ) τον τρόπο μεταφοράς του κεφαλαίου και των στοιχεί ων ενεργητικού 
και παθητικού του ΤΧΣ λόγω λήξης της διάρκειά ς του ή εκκαθάρισής του. Για τον σκοπό αυτό  το 
σχέδιο νόμου ορίζει εξάλλου ότι  ο Υπουργός Οικονομικών μπορεί να αναθέτει απευθείας την 
εκπόνηση μελέτης για τη διαδικασία μετάβασης σε ανεξάρτητο πάροχο χρηματοοικονομικών ή 
επιχειρηματικών και διαχειριστικών  συμβουλών, σύμφωνα με προηγούμενη κοινή απόφαση του 
Υπουργού Οικονομικών και του ΕΜΣ . 
ECB -PUBLIC  
3 1.2.2  Το σχέδιο νόμου αναμορφώνει  επίσης τη δομή διακυβέρνησης της του ΤΧΣ ποικιλοτρόπως . Πιο 
συγκεκριμένα, αντικαθιστά το μοντέλο διακυβέρνησης δύο επιπέδων, τα οποίο περιλαμβάνει το 
Γενικό Συμβούλιο και την Εκτελεστική Επιτροπή,  από ένα όργανο διοίκησης , το ΔΣ του ΤΧΣ , το οποίο 
αποτελείται από έξι μη εκτελεστικά και τρία εκτελεστικά μέλη . Τα καθήκοντα της Εκτελεστική ς 
Επιτροπή ς θα ασκούνται από τον Διευθύνοντα Σύμβουλο του ΤΧΣ και τα καθήκοντα του Γενικού 
Συμβουλίου θα ασκούνται εφεξής από το ΔΣ του ΤΧΣ . 
1.3  Ειδικές εξουσίες και δικαιώματα του ΤΧΣ  
1.3.1  Κατά τρίτον, το σχέδιο νόμου τροποποιεί τον νόμο για το ΤΧΣ ως προς τις ειδικές εξουσίες και τα 
δικαιώματα του  ΤΧΣ και αποσαφηνίζει ότι , σύμφωνα με  τον νόμο για το ΤΧΣ,  αυτές οι εξουσίες και 
τα δικαιώματα παρέχονται πέραν των γενικών δικαιωμάτων των μετόχων κατά  το δίκαιο περί 
εταιρ ειών. Στο πλαίσιο αυτό το σχέδιο νόμου καταργεί εξάλλου όλους τους περιορισμούς στο 
δικαίωμα ψήφου που συνδέονται με τις μετοχές ή/και άλλα μέσα που κατέχει το ΤΧΣ σε πιστωτικά 
ιδρύματα2. 
1.3.2 Το σχέδιο νόμου καταργεί τα ακόλουθα ειδικά δικαιώματα του ΤΧΣ  στο διοικητικό συμβούλιο των 
πιστωτικών ιδρυμάτων : το δικαίωμα να ζητεί τη σύγκληση της γενικής συνέλευσης των μετόχων∙  το 
δικαίωμα αρνησικυρίας στη λήψη απόφασης του διοικητικού συμβουλίου του πι στωτικού ιδρύματος 
σχετικής με τη διανομή μερισμάτων και τις μεταβλητές αποδοχές για τα πιστωτικά ιδρύματα με δείκτη 
μη εξυπηρετούμενων δανείων (ΜΕΔ) χαμηλότερο του 10%∙ το δικαίωμα αρνησικυρίας στη λήψη 
απόφασης του διοικητικού συμβουλίου του πιστωτικού ι δρύματος δυνάμενης να θέσει σε κίνδυνο τα 
συμφέροντα των καταθετών ή εν γένει τη φερεγγυότητα, ρευστότητα ή εύρυθμη λειτουργία του 
πιστωτικού ιδρύματος∙ και το δικαίωμα να εγκρίνει τον Οικονομικό Διευθυντή του πιστωτικού 
ιδρύματος.  Επιπλέον, το σχέδιο νόμο υ ορίζει ότι οι περιορισμοί επί των σταθερών αποδοχών των 
μελών του διοικητικού συμβουλίου και των βασικών εκτελεστικών στελεχών ισχύον μόνον για όσο 
διάστημα ο ως άνω δείκτης ΜΕΔ του συγκεκριμένου πιστωτικού ιδρύματος υπερβαίνει το 10%. Οι 
πρόσθετες μεταβ λητές απολαβές ( bonus ) των ίδιων αυτών  προσώπων καταργούνται μέχρι την 
ολοκλήρωση τ ης διαδικασία ς έγκρισης  σε επίπεδο ΕΕ του σχεδίου αναδιάρθρωσης του πιστωτικού 
ιδρύματος3, ενώ οι μεταβλητές αποδοχές μπορούν να λαμβάνουν μόνο τη μορφή μετοχών , 
δικαιωμάτων προαίρεσης ( stock options ) ή άλλων μέσων4 για το χρονικό διάστημα συμμετοχής του 
πιστωτικού ιδρύματος στο πρόγραμμα κεφαλαιακής ενίσχυσης5.  
1.3.3 Η ελεύθερη πρόσβαση του ΤΧΣ στα βιβλία και στοιχεία πιστωτικού ιδρύματος  περιορίζεται 
αποκλειστικά σε πληροφορίες αναγκαίες για την αποεπένδυση της συμμετοχής του ΤΧΣ στο 
πιστωτικό ίδρυμα .  
1.3.4 Το σχέδιο νόμου καταργεί ορισμένες εξουσίες του ΤΧΣ που αφορο ύν πτυχές διακυβέρνησης των 
πιστωτικών ιδρυμάτων, συμπεριλαμβανομένης της εξουσίας αξιολόγησης των ρυθμίσεων εταιρικής διακυβέρνησης πιστωτικού ιδρύματος που το ΤΧΣ έχει χρηματοδοτήσει, η οποία καταλαμβάνει  και 
 
2  Οι εν λόγω  περιορισμοί  παρατίθενται  στο ισχύον  άρθρο  7α του νόμου  για το ΤΧΣ.  
3  Τα σχέδια αναδιάρθρωσης υποβάλλονται στην Ευρωπαϊκή Επιτροπή, η οποία πρέπει να εγκρίνει την κεφαλαιακή 
στήριξη για το αντίστοιχο πιστωτικό ίδρυμα .  
4  Κατά την έννοια  των άρθρων  52 ως 63 του κανονισμού  (ΕΕ) αριθ. 5 75/2013 του Ευρωπαϊκού Κοινοβουλίου και του 
Συμβουλίου , της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και 
επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 ( ΕΕ L 176 της 27.6.2013, σ. 1), 
σύμφωνα  με το άρθρο  86 του νόμου 4261/2014.  
5  Η κεφαλαιακή ενίσχυση  ορίζεται στο ισχύον  άρθρο 7 του νόμου για το ΤΧΣ . 
ECB -PUBLIC  
4 την αξιολόγηση μεμονωμένων μελών του διοικητικού συμβουλίου και των επιτροπών του εν λόγω 
ιδρύματος6, καθώς επίσης και τη ς εξουσία ς ανάπτυξης κριτηρίων αξιολόγησης των παραπάνω 
στοιχείων7. Το σχέδιο νόμου περιορίζει τα ελάχιστα κριτήρια καταλληλότητας που καθορίζ ει το ΤΧΣ  
για το διοικητικό συμβούλιο πιστωτικού ιδρύματος . Με βάση αυτές τις τροποποιήσεις το σχέδιο 
νόμου καταργεί και την εξουσία διατύπωσης συγκεκριμένων συστάσεων για αλλαγές στην εταιρική 
διακυβέρνηση πιστωτικού ιδρύματος, συμπεριλαμβανομένης της αντικατάστασης μελών  του 
διοικητικού του συμβουλίου και  της δυνατότητας προσφυγής  στη γενική συνέλευση των μετόχων,  
εφόσον  απαιτείται8.  
1.3.5  Το σχέδιο νόμου ορίζει ότι τ α κριτήρια που θεσπίζει το ΤΧΣ για τα διοικητικά συμβούλια ιδρυμάτων 
είναι συμπληρωματικά ως προς τα κριτήρια που προβλέπ ει για τα διοικητικά συμβούλια των 
ιδρυμάτων το γενικό δίκαιο περί εταιρειών . 
1.3.6 Τέλος, το σχέδιο νόμου καταργεί ως καθήκον του ΤΧΣ τη διευκόλυνση των πιστωτικών ιδρυμάτων 
στη διαχείριση των ΜΕΔ . 
 
2. Γενικές παρατηρήσεις   
2.1 Η ΕΚΤ χαιρετίζει τις τροποποιήσεις του νόμου για το ΤΧΣ που αφορούν την αποεπένδυση,  καθώς  
ανοίγουν το δρόμο για περαιτέρω ομαλοποίηση του ελληνικού χρηματοπιστωτικού τομέα , κατόπιν 
και της μείωση ς των ευπαθειών και απότοκων  της κρίσης των τελευταίων ετών. Μια ισχυρότερη 
δέσμευση για συντονισμένη και διάφανη επιτάχυνση της αποεπένδυσης των μετο χών ή/και άλλων 
μέσων που κατέχει το ΤΧΣ σε πιστωτικά ιδρύματα βάσει ενός πλαισίου και μιας διαδικασίας που 
ορίζονται στη  στρατηγική αποεπένδυσης , καθορίζονται εκ των προτέρων και βασίζονται στην αγορά 
θα ωφελήσει τον ελληνικό τραπεζικό τομέα. Η περαιτέρω μείωση των ευπαθειών του ελληνικού 
τραπεζικού τομέα μέσω της αντιμετώπισης των εναπομενουσών αδυναμιών όσον αφορά την 
ποιότητα των στοιχείων ενεργητικού, τα κεφάλαια και την κερδοφορία των πιστωτικών ιδρυμάτων θα 
στηρίξει τη στρατηγική αποεπένδυσης. Από αυ τή την άποψη ο  διττός στόχο ς της χρηματοπιστωτικής 
σταθερότητας και της αποεπένδυσης  του ΤΧΣ θα πρέπει να τηρηθ εί. 
2.2 Η ΕΚΤ χαιρετίζει την προτεινόμενη απλούστευση και τον εξορθολογισμό των οργάνων διοίκησης του 
ΤΧΣ, καθώς αυτό θα του επιτρέψει να επιδιώξει αποτελεσματικότερα τους στόχους του και να 
διευκολύνει την αποτελεσματικότερη λήψη αποφάσεων. Ταυτόχρονα, είναι εξαιρετικά σημαντικό το 
ΤΧΣ να συνεχίσει να απολαμβάνει τη θεσμοθετημένη ανεξαρτησία του και να λειτουργεί κατά τα 
πρότυπα της ιδιωτικής οικονομικής δραστηριότητας9.  
2.3 H ΕΚΤ χαιρετίζει την προτεινόμενη κατάργηση ορισμένων ειδικών δικαιωμάτων του ΤΧΣ στα 
διοικητικά συμβούλια πιστωτικών ιδρυμάτων και  ορισμένων εξουσιών που σχετίζονται με την 
εταιρική διακυβέρνηση και εμπίπτουν  πλέον στην εντολή του Ενιαίου Εποπτικού Μηχανισμού της 
 
6  Όπως ορίζεται στην ισχύουσα παράγραφο 5 του άρθρου 10 του νόμ ου  γ ι α  τ ο Τ Χ Σ ,  τ ης οποίας το σχέδιο νόμου 
προτείνει τη διαγραφή . 
7  Όπως ορίζεται στην ισχύουσα παράγραφο 6 του άρθρου 10 του νόμ ου  γ ι α  τ ο Τ Χ Σ ,  τ ης οποίας το σχέδιο νόμου 
προτείνει τη διαγραφή . 
8  Όπως ορίζεται στην ισχύουσα παράγραφο 7 του άρθρου 10 του νόμ ου  γ ι α  τ ο Τ Χ Σ ,  τ ης οποίας το σχέδιο νόμου 
προτείνει τη ν τροποποίηση , και στις ισχύουσ ες παραγράφους 8 και 9 του άρθρου 10 του νόμου για το ΤΧΣ, τ ων 
οποίων το σχέδιο νόμου προτείνει τη διαγραφή.  
9  Βλέπε  παράγραφο  1.2.1 της γνώμης  CON/2010/54 και παραγράφους 4.2 και 4.3 της γνώμ ης CON/2013/38. Όλες οι 
γνώμες της ΕΚΤ είναι διαθέσιμες στο EUR -Lex.  
ECB -PUBLIC  
5 Ε Κ Τ ,  ο  οπ ο ίο ς δ ε ν υ π ήρ χε  κα τ ά  τ η ν ίδ ρυ σ η τ ου  Τ ΧΣ . Αυτές οι τροποποιήσεις αντικατοπτρίζουν 
επίσης το γεγονός ότι τα περισσότερα ελληνικά πιστωτικά ιδρύματα που εμπίπτουν στο πεδίο 
εφαρμογής του νόμου γ ια το ΤΧΣ έχουν ολοκληρώσει τα σχέδια αναδιάρθρωσης της ΕΕ . Το σχέδιο 
νόμου αναμένεται να στηρίξει τη μετάβαση των ελληνικών πιστωτικών ιδρυμάτων σε καθεστώς 
κοινών εποπτευόμεν ων οντοτήτων  και να συμβάλει στη διασφάλιση ίσων όρων ανταγωνισμού με 
άλλα ευρωπαϊκά πιστωτικά ιδρύματα. Στο πλαίσιο αυτό θα εξορθολογιστεί ο ειδικός ρόλος του ΤΧΣ 
στα ελληνικά πιστωτικά ιδρύματα, ενισχύοντας τον χαρακτήρα του ως κοινού μετόχου κατά το γενικό 
δίκαιο περί εταιρειών .  
 
Η παρούσα γνώμη θα δημοσιευθεί στο EUR -Lex.  
  Φρανκφούρτη , 11 Μαΐου 2022.  
 
[υπογραφή]  
 
Η Πρόεδρος της ΕΚΤ  
Christine  LAGARDE